TV Globo

რედე გლობო ვარდა უბრალოთ გლობო () — უშხუაში ბრაზილიური ომაუჭყაფე კომპანია. დირსხუ 1965 წანაშ 2 პირელს რობერტო მარინიოშ მედია ბუნაშით. ასე თინა კონგლომერატ Organizações Globo-შ დორხველუას რე. ამდღარშო, გლობო წჷმარინუანს ედომუშამი ლათინური ამერიკაშ არძაშე შხუ დო მოსოფელს მასუმა უშხუაშ კომერციულ ოტელევიზიე რშვილს. ეკმასქიდუ ხვალე CBS-ს დო  NBC-ს. ირდღას თის დოხოლაფირო 120 მილიონი ადამიერი უჯინე. 

გლობოშ თარი შტაბი რიო-დე-ჟანეიროს იდვალუაფუ, ბოტანიკური ბაღიშ გოხოლუას, სოდე თაშნეშე იდვალუაფუ ტელევიზიაშ ოინფორაციე გიმნართი. გლობოშ რშვილიშ თარი მაწარმაფალი სტუდიეფი იდვალუაფუ პროჟაკიშ კომპლექსის, ნამუთ იდვალუაფუ რიო-დე-ჟანეიროშ ბარა-და-ტიჟუკაშ რაიონს. გლობოშ დორხველუას რე 122 ოტელევიზიე დგჷმილი ედომუშამი ბრაზილიაშ მასშტაბით, თაშნეშე დორხველური საირქიანო რშვილი, TV Globo Internacional დო TV Globo Portugal. 2007 წანაშე, გლობოქ ანალოგური უჭყაფაშე გეგნორთჷ მაღალი გორჩუაფონობაშ ტელევიზიაშ (HDTV) ცირფულ უჭყაფაშა.

გლობო ედომუშამ მოსოფელს ჩინებული რე მუჭოთ ტელენოველეფიშ ართ-ართი უშხუაში მაწარმაფალი.

 რესურსეფი ინტერნეტის 
  ოფიციალური საიტი
  TV Globo Internacional